Samas toimus suurejooneliste tantsuetenduste kõrval pöördumine tantsu folkloorse aluse poole ja folkloorifestivalide sünd. Selle suuna eestvedajaks sai Kristjan Torop.  Folklooriliikumine asus tõusuteele 1985. aastal, mil Tallinnas leidis aset rahvusvahelise organisatsiooni CIOFF XVI maailmakongress. Järgmisena teostus 1986. a. Eesti esimene ulatuslik folkloorifestival "Viru Säru". 1987. aastal toimus Vilniuses esmakordselt rahvusvaheline folkloorifestival Baltica. Eestis on Baltica toimunud aastatel 1989, 1992, 1995, 1998 ja 2001.  Rahvatantsurühmad osalesid aktiivselt folklooriliikumises ja olid seeläbi teerajajaks pärimuskultuuri taassünnile Eestis.